Un epidemiolog critică solicitarea României privind ajutorul Uniunii Europene: Ruşinos, e ca și când ar ajuta un cerşetor adult şi sănătos.
Octavian Jurma îi critică pe politicieni deoarece au ales "să suspende spitalele pentru 30 de zile şi nu cârciumile" şi spune că în lipsa unor măsuri dure situaţia se va agrava. Specialistul mai consideră că românii vor fi ajutaţi de UE aşa cum este ajutat un "cerşetor adult şi sănătos". România a cerut ajutorul Uniunii Europene pentru achiziţionarea Tocilizumab, un medicament folosit de bolnavii COVID 19.
Medicul Octavian Jurma consideră că solicitarea României privind ajutorul Uniunii Europene în timpul crizei COVID este un demers ruşinos deoarece autorităţile române au refuzat să ia măsuri dure. Este la fel ca atunci când ajutăm un cerşetor adult şi sănătos, spune specialistul.Epidemiologul Octavian Jurma îi critică pe politicieni deoarece au ales "să suspende spitalele pentru 30 de zile şi nu cârciumile" şi spune că în lipsa unor măsuri dure situaţia se va agrava.De aceea, este ruşinos să cerem ajutorul partenerilor din UE, consideră specialistul român."E ruşinos să cerem ajutorul europenilor care se află într-o situaţie atât de bună tocmai pentru că europenii au făcut exact ce refuzăm noi să facem şi au stat luni de zile într-o carantină inimaginabilă la noi şi s-au vaccinat într-un număr inimaginabil pentru noi. Ei au plătit preţul pe care noi refuzăm să îl plătim în continuare dar nu ne rușinăm să pretindem că facem ce fac ei şi deci merităm ce merită ei. E ca şi cum grecii ne-ar fi chemat în ajutor doar să le tratăm arşii, nu să le stingem incendiul", a scris Octavian Jurma pe Facebook.Specialistul mai consideră că românii vor fi ajutaţi de UE aşa cum este ajutat un "cerşetor adult şi sănătos"."Europenii însă îşi vor înfrânge dezgustul şi ne vor ajuta exact cum ajutăm şi noi un cerşetor adult şi sănătos, care evident ar putea să muncească, dar umanismul te împiedică să treci mai departe pentru că vezi că are un copil în braţe cu care te şantajează emoţional. Cel mai util gest de umanism în acest moment ar fi să procedăm că britanicii în 1939 şi să îi rugăm să ne adăpostească copiii în şcolile şi familiile lor până când trece urgia în România. Noi, adulţii, trebuie să rămânem în mijlocul focului şi să plătim solidar preţul prea mare pentru marea relaxare", a tras concluzia Octavian Jurma.România cere ajutorul Uniunii Europene pentru achiziţionarea Tocilizumab, un medicament folosit de bolnavii COVID 19. Solicitarea statului român privind activarea Mecanismului de protecţie civilă al Uniunii Europene apare după ce compania care produce medicamentul a anunţat că nu poate respecta contractul.